section_heading: Životopis
paragraph_text: S obzirom na to da je šejh hfz. Muharem ef. Lemeš iz Uvorića kod Visokog bio oženjen iz Paleža, on je redovno ovaj kraj posjećivao. Čim je došao novi imam u Palež, šejh Lemeš se odmah s njim upoznao i zapazio njegovu oštroumnost. On je još tada vidio da će ovaj postati veliki čovjek, te je stoga upozorio Paležane riječima: "Dobro ga čuvajte! Ako ga izgubite nećete dobro proći!" Susret s ovim šejhom bili su prvi ozbiljniji susreti Mustafe Mujića s dervišima, što je rezultiralo nasljeđivanjem spomenutog šejha. Naime, šejh Lemeš je 1955. godine umro, a nasljednika je označio riječima "Ono što sam ja, to je on i suprotno" misleći pri tome na Mujića. Od tada hfz. Mujić među narodom slovi kao Šejh-hafiz s Paleža.